દિવાળીની રોનક માર્કેટમાં દેખાઈ રહી છે. નાનાથી લઈ મોટી મોટી દુકાનોમાં લક્ષ્મી અને ગણેશની મૂર્તિની સાથે સાથે સોના ચાંદીના ઘરેણાં, સિક્કા, દૈનિક જીવનમાં ઉપોયગી મશીનો અને બીજી મોંઘી ચીજોની સજાવટ થઈ ચૂકી છે. આ તમામ તૈયારીઓ છે ધનતેરસની. જેમ લક્ષ્મીજી ધનના દેવી મનાય છે, તેમ જ વ્યક્તિ માટે સૌથી મોટું ધન છે નિરોગી શરીર. ભૌતિક ધનથી તો આપણે આપણા જીવનની જરૂરિયાતો પૂરી કરીએ છીએસ, પરંતુ સ્વસ્થ તન થકી જ આપણે સારા કામ કરી શકીએ છીએ. સ્વસ્થ શરીરમાં જ સુંદર મન વસે છે. એટલે જ શ્રી લક્ષ્મીની પૂજાની સાથે સાથે ધન્વંતરી દેવતાની પૂજા કરવાનો પણ પુરાણોમાં ઉલ્લેખ છે. ધન્વંતરીને ચિકિત્સાના દેવતા મનાયા છે.